ወደተሻለ አሸናፊነት ለመሸጋገር ሌሎች ብሄር ብሄረሰቦችን በማቀፍ በጋራ ልንሰራ ይገባል- የኦህዴድ/ኢህአዴግ ሊቀመንበር ዶ/ር አብይ አህመድ
የኦህዴድ/ኢህአዴግ ሊቀመንበር እና የኢፌዴሪ ጠቅላይ ሚኒስትር ዶክተር አብይ አህመድ በ9ኛው የኦህዴድ ድርጅታዊ ጉባኤ ላይ ካስተላለፉት መልዕክት መካከል፦ወደተሻለ አሸናፊነት ለመሸጋገር ሌሎች ብሄር ብሄረሰቦችን በማቀፍ በጋራ ልንሰራ ይገባል።በኦሮሞ ስም ተደራጅታችሁ ያላችሁ የፖለቲካ  ፓርቲዎች ህዝቡን ከሚከፋፍሉ ድርጊቶች ተቆጥባችሁ አንድነቱን በሚያጠናክሩ ላይ ልታተኩሩ ይገባል።የገነባናትን ሀገር ትተን በጥቃቅን ጉዳዮች አንጠመድ።ከመበታተን ወጥተን በአሸናፊነት መንፈስ ሀገሪቷን ወደተሻለ ደረጃ ለማድረስ ልንረባረብ ይገባል።ኦሮሞነት እየተጋገዙ መረዳዳት ነው።ኦሮሞ ማስተዳደር ብቻ ሳይሆን መገንባትም ስለሚችል በአዲስ ፍልስፍና  ኢትዮጵያን፣ አፍሪካን ብሎም ዓለምን እንገነባለን።በኦሮሞ ስም የተደራጁ ቡድኖች አሁን የተገኘውን ድል ወደ ኋላ ለመመለስ ከሆነ ኦሮሞ በኦሮሞ አባገዳ ስርዓት ውስጥ ህግ ያለው በመሆኑ የህግ የበላይነትን ለማስከበር እንሰራለን።ከዚህ በኋላ በኦሮሞ ስም ማታለል አይቻልም። የምእራብ የምስራቅ፤ የዚህ የዚያ ብሎ መከፋፈል ትክክል አይደለም።በኦሮሞ ስም የታገሉ ቡድኖችን በማደራጀት አብሮ በመቆም መስራት ያስፈልጋል።ቄሮ ለኦሮሞ ወሳኝ ነው።አሁን በተገኘው እድል በመጠቀም ኢኮኖሚን እና ዴሞክራሲን በማጠናከር ለወጣቶች የስራ እድል መፍጠር ያስፈልገናል።ቡና፣ ወተት ማምረት ብቻ በቂ ስላልሆነ ከሚገዛው ጋር ሰላም መሆንም አስፈላጊ ነው።(ኤፍቢሲ)